
Matematikai képességfejlesztés az óvódában

Dolgozatom témájaként a logikai típusú matematikai játékokat választottam, mert a matematikai képességek megfelelő fejlettsége elengedhetetlen a sikeres iskolakezdéshez, így ezek tudatos, módszeres fejlesztése az óvodás korú gyermekek alapvető érdeke. Leendő óvodapedagógusként fontosnak tartom, hogy játékos képességfejlesztéssel foglalkozzam, hiszen a játék nagyon fontos szerepet tölt be az óvodás gyermek életében.
Három különböző logikai típusú matematikai játékot készítettem a hagyományos logikai készlet mintájára. A három játékhoz közel azonos feladatokat állítottam össze, melyeket kis,-közép-és nagycsoportos gyermekekkel végeztettem el, a gyerekek tevékenységét videokamerával rögzítettem. Az eredmények elemzésén keresztül bemutatom a korcsoportok és az eszközök közti eltéréseket. A dolgozat során kutatom a közel azonos feladatok nehézségét, a kognitív teljesítményt hogyan befolyásolja az eszköz, melyek a zavaró tényezők. Vizsgálom a gyerekek feladattartását, kitartását, ügyességét, és a fejlődésbeli különbségeket. A kutatás eredményeként általam elkészített, kipróbált logikai típusú matematikai játékok korosztályonként megfelelő feladatokkal állnak az óvodapedagógusok rendelkezésére a gyermekek képességeinek fejlesztésére.



